Κίρκοβο

To Κίρκοβο (βουλγαρικά: Кирково) είναι χωριό και έδρα του ομώνυμου δήμου το οποίο βρίσκεται στην νότια Βουλγαρία κοντά στα σύνορα με την Ελλάδα, στην επαρχία Κάρτζαλι. Διαθέτει φτηνά μαγαζιά τροφίμων και καυσίμων που τα επισκέπτονται κυρίως Έλληνες. Από το 2021 ο πληθυσμός ανερχόταν σε 685 κατοίκους, με 337 άνδρες και 348 γυναίκες. Είναι κτισμένο στην οροσειρά της Ροδόπης, περίπου 32 χιλιόμετρα από την Κομοτηνή.

Ιστορία
Η περιοχή ήταν κατοικημένη από την προϊστορική εποχή, με παρουσία Θρακών και αργότερα Σλάβων. Κατά τη βυζαντινή και οθωμανική περίοδο, η περιοχή υπέστη συνεχείς διοικητικές και δημογραφικές αλλαγές, ενώ η οικονομία βασιζόταν κυρίως στη γεωργία και την δασοκομία. Μετά τους Βαλκανικούς Πολέμους και τον Α’ Παγκόσμιο Πόλεμο, ενσωματώθηκε στη Βουλγαρία και εξελίχθηκε σε διοικητικό κέντρο της περιοχής. Στη σύγχρονη εποχή, η διάνοιξη της συνοριακής διάβασης Μακάζα–Νυμφαία έχει ενισχύσει τη σημασία του Κιρκόβου ως σημείο διασύνδεσης και τουριστικού ενδιαφέροντος, παρά τις δημογραφικές και οικονομικές προκλήσεις που αντιμετωπίζει.

Αδελφοποιήσεις
20px Μαρώνεια, Ελλάδα

Παραπομπές

Εξωτερικοί σύνδεσμοι


Κατηγορία:Χωριά της Επαρχίας Κάρτζαλι